( i6o ) 



CHAPITRE CXLIV. 



Ci devise de la cité de Yangui. 



Quant l'en se part de Tingui , il ala por Yseloc une jornce por 

 nioul belle contrée là où il a chastiaus et casaus asez , et atlonc 

 treuve une noble cité et grant qe est apellés Yangui ; et sachiés 

 q'ele est si grant et si poisant qe bien a sont sa seingnorie vingt 

 sept cités grant et boincs et de grant mercandies. En ceste cité 

 siet un des douze baronz dou grant Kaan , car elle est esleue 

 por un des douze sajes. Il sunt ydres. Lor monoie ont de carte 

 et sunt au grant Chan . et meser Marc Pol meisme , celui de cui 

 trate ceste livre , seingneurie ceste cité por trois anz. Il vivent 

 de mercandies et d'ars , car il i se font arnois de chevaliers et 

 d'ornes d'armes en grandisime quantité : car je voz di tout voir- 

 mant qe en ceste cité et epviron por s'apartinence demorcnt 

 maintes homes d'armes. Il ne a autre couse qe à mentovoir face. 

 Nos partiron de ci et vos conteron des deus grant provencc qe 

 do Gâtai meisme sunt ; elle sunt ver Ponent , et por ce qe il hi a 

 bien couse da conter , voz en conteron de elles tous lor costumes 

 et lor usance , et conteron de le une avant qe est apellé Nanghin. 



CHAPITRE CXLV. 



Ci devise de la proveuce de Nanghin. 



Nanghin est une provence ver Ponent , et est dou Mangi 

 meisme , que moût est noble provence et riches. Il sunt ydres et 

 ont monoie de carte et sunt au grant Kan. Il vivent de mercan- 

 dies et d'ars. Il ont soie en abundance. Il font dras dorés et de 

 soie de toutes faisonz. Il ont grant plantée de toutes blés et 

 des toutes couses de vi-vTc : car moût est planteuse provence. Il 

 ont venesionz etchaceisson assez. Il font ardoir lor cors mors. Il 



